CELEX: C2007/269/74
Language: sl
Date: 2007-11-10 00:00:00
Title: Merila za dodelitev zadev senatom

10.11.2007   
            
            
               SL
            
            
               Uradni list Evropske unije
            
            
               C 269/42
            
         Merila za dodelitev zadev senatom
   (2007/C 269/74)
   Sodišče prve stopnje je 25. septembra 2007 v skladu s členom 12 Poslovnika določilo merila za dodelitev zadev senatom za obdobje od 25. septembra 2007 do 30. septembra 2008 kot sledi:
   
               1.
            
            
               Pritožbe zoper odločbe Sodišča za uslužbence se dodelijo pritožbenemu senatu nemudoma po vložitvi vloge, kar ne prejudicira poznejše uporabe členov 14 in 51 Poslovnika.
            
         
               2.
            
            
               Zadeve, razen tistih iz prvega odstavka, se dodelijo senatom treh sodnikov nemudoma po vložitvi vloge, kar ne prejudicira poznejše uporabe členov 14 in 51 Poslovnika.
               Zadeve iz tega odstavka se dodelijo senatom po treh različnih vrstnih redih, določenih glede na zaporedje, v katerem so bile vpisane v sodnem tajništvu:
               
                           —
                        
                        
                           za zadeve v postopkih glede pravil o konkurenci, ki se uporabljajo za podjetja, pravil o državnih pomočeh in pravil o trgovinskih zaščitnih ukrepih;
                        
                     
                           —
                        
                        
                           za zadeve glede pravic intelektualne lastnine, ki jih določa člen 130(1) Poslovnika;
                        
                     
                           —
                        
                        
                           za vse druge zadeve.
                        
                     V okviru navedenega vrstnega reda se dva senata treh sodnikov, ki odločata v sestavi štirih sodnikov, upošteva dvakrat ob vsaki tretji dodelitvi.
               Predsednik Sodišča prve stopnje lahko od tega vrstnega reda odstopi le zato, da bi upošteval medsebojno povezanost določenih zadev oziroma zagotovil enakomerno porazdelitev dela.